**** **Cynllun TAPS Cymru ar gyfer Asesiad Ffocws**

|  |  |  |
| --- | --- | --- |
| **Pwnc Gwyddoniaeth a DT:** Deunyddiau / Grymoedd | Blwyddyn 15-6 oed | Teitl: Profi pontydd |
| **Ffocws yr Ymholiad**Casglu data i gymharu pontydd | **Cyd-destun y Cysyniad**Priodweddau deunyddiau; cryfder siapiau pontydd |
| **Ffocws yr Asesiad*** Ydy plant yn gallu casglu data i fesur cryfder pont gan ddefnyddio ceiniogau (neu gyfwerth)?
* Ydy plant yn gallu defnyddio eu data i gymharu siapiau pontydd?
 |
| **Gweithgaredd** *Heddiw byddwn ni’n beirianwyr.*Dangoswch luniau o fathau gwahanol o bontydd (rhai lleol os oes modd). Trafodwch beth sy’n debyg ac yn wahanol rhyngddynt e.e. pont wastad neu drawst, pont fwa a phont gonsertina.Sut allwn ni ganfod pa siâp pont sydd gryfaf? Trafodwch a dewiswch: papur neu gerdyn, A4 neu arall, profwch eitemau i’w rhoi ar fodel o bont.Trafodwch feini prawf llwyddiant ar gyfer cymhariaeth deg y bydd angen i’r grwpiau benderfynu arnynt: yr un faint o lyfrau ar bob ochr, yr un bwlch, yr un gwrthrychau prawf (ceiniogau/blociau ac ati).Gallech neilltuo rolau i aelodau’r grŵp e.e. Rheolwr adnoddau, Gwiriwr cymhariaeth deg, Cyfrifwr gwrthrychau prawf, Adroddwr y grŵp.Beth ddylem ni eu cofnodi? e.e. nifer y ceiniogau cyn i’r bont ddisgyn. Gofynnwch i’r plant gofnodi’r canlyniadau ar ffurf tabl. Ar ôl profi, gofynnwch iddyn nhw nodi siâp y bont gryfaf a’r wanaf.Gallech gymharu’r canlyniadau gan grwpiau gwahanol a thrafod y rhesymau am y gwahaniaethau.**Addasu’r gweithgaredd****Cymorth:** Cymorth i greu’r pontydd papur/cerdyn. Profi un bont gyda’i gilydd.**Estyniad:** Rhowch gynnig ar rychwantau gwahanol. Trosi ceiniogau yn gramiau er mwyn mesur cryfder y pontydd. **Syniadau eraill:** Pont ar gyfer rheswm penodol e.e. croesfan i bryfed. Archwilio pontydd, gan ddefnyddio deunyddiau naturiol y tu allan.**Cwestiynau i gefnogi trafodaeth*** Pa siapiau pontydd rydyn ni’n eu profi?
* Sut fyddwn ni’n gwybod pa siâp yw’r cryfaf?
* Sut allwn ni wneud cymhariaeth deg?
* Sawl ceiniog ydych chi’n meddwl fydd y bont hon yn eu dal?
* Sut fyddwch chi’n gwybod pryd i stopio cyfrif’r ceiniogau? Lle fyddwch chi’n ysgrifennu hynny?
* Pa siâp pont oedd y cryfaf? A’r gwannaf?
* Beth sy’n gwneud pont dda?
 |
| **Dangosyddion Asesu****Heb eu bodloni hyd yma:** Mae’n cyfri’r ceiniogau, ond ddim yn cysylltu hyn â chryfder pont heb gymorth.**Wedi bodloni:** Mae’n casglu data mewn tabl. Mae’n defnyddio’r data i esbonio pa siâp pont yw’r cryfaf a’r gwannaf.**Dulliau posib o fynd ymhellach:** Maen nhw’n dechrau cymharu a gwerthuso’r data maen nhw wedi’i gasglu, neu ddata arall, e.e. sylwi ar bwysigrwydd cadw rhychwant pont yr un fath. |